Kuigi raiemahtude suurenemise aluseks olevate sammude, nagu raievanuste alandamise või langi pindala piirangute kaotamise eelduseks on arengukava järgi vastavad  analüüsid, võib siiski tekkida oht, kus keskkonnaministeeriumi poolt tellitud analüüsid on lihtsalt formaalsed õigustused majanduslikult pragmaatilistele sammudele. ELF leiab, et tänases olukorras, kus 40% Eesti metsadest võib arengukava eesmärke silmas pidades täites maha raiuda, ei ole mingit õigustust raielankide pindala suurendamiseks ja raievanuste vähendamiseks. Seda eriti olukorras, kus Riigikontroll on toonud selgelt välja tänasest  majandamispraktikast lähtuvad võimalikud riskid majandusele ja  keskkonnale.